Malabara vanelo

La Flavbrida vanelo aŭ Malabara vanelo (Vanellus malabaricus) estas birdo de la genro Vanellus, grupo de grandaj vadbirdoj de la familio de ĥaradriedoj. Ĝi estas loĝanta reproduktanto en Barato. Kvankam ĝi estas loĝanta, ĝi povas ankaŭ moviĝi dum sezono de musono al pli sekaj regionoj. Krome povas reproduktiĝi ekde printempo ĝis post somero en marbordo de Pakistano; poste ili revenas al Barato. Eventuale povas resti tie familiaj grupoj.

 Aspekto 
alternative=Yellow-wattled Lapwing1 (Vanellus malabaricus).jpg|eta|maldekstre|Malabara vanelo (Vanellus malabaricus).
Ili estas facile videblaj kaj rekoneblaj birdoj. Ili estas mezgrandaj vadbirdoj, helbrunaj kun nigra krono. Krome estas blanka okulstrio kaj flava brido kiu pendas. La vosto estas blanka kaj ties pinto nigra. La dorso estas helgrizbruna kaj la ventro blanka. La longaj kruroj estas flavaj. Ambaŭ seksoj estas similaj.

Dumfluge estas videbla blanka strio inter nigraj bordaj plumoj kaj brunaj korpaj supre. Malsupre estas blankaj.

 Kutimoj 
Tiu orientalisa specio estas ofta en plej granda parto de Barato, kaj povas esti vidata en malferma kamparo, kutime en pli sekaj medioj ol Ruĝbeka vanelo aŭ Hindia vanelo, Vanellus indicus. Ĝi demetas kvar ovojn en surgrunda skrapotruo.

Ĝi ofte manĝas en sekaj medioj, manĝoplukante insektojn kaj aliajn senvertebrulojn el la grundo.

La Malabara vanelo havas laŭtan alvokon ĉituii.

 Vidu ankaŭ 

 Malabaro
 Malabar-marbordaj humidaj arbaroj
 Sudokcident-ghataj humidaj deciduaj arbaroj
 Sudokcident-ghataj montaraj pluvarbaroj

 Referenco 
Shorebirds de Hayman, Marchant kaj Prater ISBN 0-395-60237-8

Kategorio:Vanellus
Kategorio:Orientalisa faŭno
Kategorio:Birdoj de Azio